**Centrum pre deti s poruchami sluchu NÚDCH v Bratislave**

**Informácia o režime v čase núdzového stavu**

Vážení rodičia, vážení kolegovia,

na základe platných nariadení vlády Slovenskej republiky pracuje NÚDCH v Bratislave v núdzovom režime a poskytuje zdravotnú starostlivosť len akútnym stavom. V tomto zmysle je **centrum zatvorené až do odvolania**.

Pokiaľ sa u dieťaťa vyskytne akútna porucha sluchu alebo akútne zápalové ochorenie v oblasti ORL orgánov, musí prichádzať na vyšetrenie na špecializovanú ORL ambulanciu cez triediacu ambulanciu urgentného príjmu. Triediaci dotazník musí vyplniť aj sprievodca dieťaťa, aby sme zamedzili v rámci možností šíreniu infekcie v priestoroch nemocnice.

Pokiaľ potrebujete riešiť akútnu poruchu kompenzačnej pomôcky, ktorú Vaše dieťa používa, tak sa informujte telefonicky vo firme, od ktorej pomôcku máte. Usmernia Vás, ako ďalej. V prípade, že zistia, že sa jedná o problém, ktorý vyžaduje zásah odborníka z centra, kontaktujte telefonicky linku 02/59371 621 v čase od 10:00 do 13:00, kde sa môžete s kompetentným lekárom poradiť.

Veríme, že chápete situáciu, v ktorej sa všetci nachádzame. Plánované výkony nie je možné vykonávať, to sa týka aj kochleárnych implantácií. Okrem iného by sme ohrozili pacientov možnými závažnými komplikáciami v súvislosti s vírusom COVID-19. Naďalej budeme pokračovať vo vybavovaní všetkých potrebných náležitostí, ktoré dieťa v príprave na kochleárnu implantáciu potrebuje, aby sme po odznení pandémie mohli tieto deti v zrýchlenom režime implantovať.

S pozdravom

MUDr. Irina Šebová, CSc., MPH v.r. MUDr. Andrea Jovankovičová, PhD. V.r.

prednostka DORLK zástupkyňa prednostky pre LPS

|  |  |  |  |
| --- | --- | --- | --- |
|  |  |  |  |
|  |  |  |  |